Жива Кюлджиева
Малките неща

chitanka.info

Безкрайно благодарна съм на Бога

не за пари, късмет и красота,

а за това, че с Божа помощ мога

да съм щастлива с малките неща.

Опива ме ухание на цвете

вълнува ме осанка на дърво,

неказаните думи на ръцете,

които ме докосват със добро.

Един изпълнен с благодарност поглед,

една красива песен за любов,

един заслон в снега с дърва за огрев,

молитва за кораж във пътя нов.

Безкрайно благодарна съм на Бога,

че усет ми е дал за красота

и с нея пребогата съм щом мога,

да я намеря в малките неща…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.